**Prof. dr. Janko Logar**

Prof. dr. Janko Logar je diplomiral, magistriral in doktoriral na Fakulteti za gradbeništvo in geodezijo Univerze v Ljubljani. Raziskovalno, pedagoško in strokovno deluje na širokem področju geotehnike. Je ustanovni član Slovenskega geotehniškega društva, aktivno sodeluje pri prenosu evropskih standardov v slovenski prostor in povezuje potrebe industrije z akademskim okoljem. Kar desetkrat je prejel priznanje študentov za svoje pedagoško delo. Je tudi aktiven član organov Inženirske zbornice Slovenije.